פלורנטין פוגבה

פלורנטין פיילי פוגבה (בצרפתית: Florentin Peilé Pogba; נולד ב-19 באוגוסט 1990) הוא כדורגלן גינאי המשחק בעמדת הבלם בסושו ובנבחרת גינאה, שבה הוא משמש גם קפטן. פלורנטין הוא אחיו הגדול של הכדורגלן פול פוגבה.

קריירה
פוגבה נולד בקונאקרי, בירת גינאה, וכשהיה בן 8 חודשים עבר עם משפחתו לצרפת. הוא החל לשחק כדורגל בקבוצות נוער באיל-דה-פראנס. בשנת 2007 עבר למחלקת הנוער של סלטה ויגו הספרדית שם שיחק כשנתיים. בשנת 2009 עבר למחלקת הנוער של סדאן הצרפתית. לאחר כשנתיים מוצלחות בקבוצת הנוער חתם פוגבה לעונה אחת בקבוצת הבוגרים של המועדון. בשנת 2012 נמכר לסנט אטיין תמורת חצי מיליון אירו, אך הושאל בחזרה לסדאן לעונה אחת. בסך הכל רשם 44 הופעות ליגה ו-4 שערי ליגה במדי הקבוצה. לאחר מכן חזר לסנט אטיין וב-3 בדצמבר 2013 ערך את הופעת הבכורה שלו במועדון. ב-17 באוגוסט 2016 כבש את שער הניצחון נגד בית"ר ירושלים בפלייאוף הליגה האירופית בניצחון 2-1. ב-31 בינואר 2018 חתם פוגבה לשנה וחצי בגנצ'לרבירליגי הטורקית. ב-5 בפברואר 2019 חתם באטלנטה יונייטד מה-MLS. ב-27 במאי 2020 חזר לצרפת וחתם בסושו.

נבחרת לאומית
משנת 2010 הוא משחק בנבחרת גינאה, שבה הוא משמש גם קפטן.

חיים אישיים
שני אחיו של פוגבה כדורגלנים אף הם: אחיו התאום, מתיאס פוגבה, כדורגלן נבחרת גינאה, ואחיו הצעיר, פול, כדורגלן יובנטוס ונבחרת צרפת.

קישורים חיצוניים 

כדורגלנים גינאים
כדורגלנים צרפתים
בלמי כדורגל גינאים
בלמי כדורגל צרפתים
פריז: כדורגלנים
כדורגלני סנט אטיין
כדורגלני סדאן
כדורגלני גנצ'לרבירלי
כדורגלני אטלנטה יונייטד
כדורגלני סושו
כדורגלני נבחרת גינאה
כדורגלני גביע אפריקה לאומות 2015
צרפתים ממוצא גינאי
ספורטאים זרים בארצות הברית
ספורטאים צרפתים בטורקיה
ספורטאים זרים בהודו
ילידי 1990